CELEX: 32018D1939
Language: hu
Date: 2018-12-10 00:00:00
Title: A Tanács (KKBP) 2018/1939 határozata (2018. december 10.) a nukleáris terrorcselekmények visszaszorításáról szóló nemzetközi egyezmény egyetemessé tételéhez és tényleges végrehajtásához nyújtott uniós támogatásról

11.12.2018   
               
               
                  HU
               
               
                  Az Európai Unió Hivatalos Lapja
               
               
                  L 314/41
               
            
         A TANÁCS (KKBP) 2018/1939 HATÁROZATA
         (2018. december 10.)
         a nukleáris terrorcselekmények visszaszorításáról szóló nemzetközi egyezmény egyetemessé tételéhez és tényleges végrehajtásához nyújtott uniós támogatásról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     Az Európai Tanács 2003. december 12-én elfogadta a tömegpusztító fegyverek elterjedése elleni EU-stratégiát (a továbbiakban: a stratégia), amely kimondja, hogy a nonproliferáció, a leszerelés és a fegyverzet-ellenőrzés hozzájárulást nyújthat a terrorizmus elleni globális küzdelemhez azzal, hogy csökkenti annak kockázatát, hogy nem állami szereplők hozzáférjenek a tömegpusztító fegyverekhez, a radioaktív anyagokhoz és a hordozóeszközökhöz. A stratégia III. fejezete tartalmazza azon intézkedések listáját, amelyeket az Unión belül és harmadik országokban egyaránt meg kell tenni az e proliferáció elleni küzdelem érdekében.
                  
               
                     (2)
                  
                  
                     Az Unió aktívan végrehajtja a stratégiát és megteszi az annak III. fejezetében felsorolt intézkedéseket, különösen azáltal, hogy az egyetemessé tételen munkálkodik és szükség szerint erősíti a leszerelésre és nonproliferációra vonatkozó főbb szerződéseket, megállapodásokat és ellenőrzési intézkedéseket, valamint azáltal, hogy pénzügyi forrásokat bocsát rendelkezésre multilaterális intézmények – például az ENSZ Kábítószer- és Bűnügyi Hivatala (a továbbiakban: UNODC), valamint az ENSZ Terrorizmus Elleni Hivatala (a továbbiakban: UNOCT) – által vezetett konkrét projektek támogatására.
                  
               
                     (3)
                  
                  
                     Az ENSZ Főtitkára a „Közös jövőnk biztosítása” című, 2018. május 24-én elindított leszerelési programjában felhívta a figyelmet arra, hogy a jelenlegi nukleáris kockázatok elfogadhatatlanok és azok egyre fokozódnak.
                  
               
                     (4)
                  
                  
                     Az ENSZ Közgyűlése 2005. április 13-án elfogadta a nukleáris terrorcselekmények visszaszorításáról szóló nemzetközi egyezményt, amelyet 2005. szeptember 14-én nyitottak meg aláírásra.
                  
               
                     (5)
                  
                  
                     E határozat technikai végrehajtásával az UNODC-t, valamint az UNOCT Terrorizmus Elleni Központját (UNCCT) kell megbízni.
                  
               
                     (6)
                  
                  
                     Ezt a határozatot az ENSZ által kezelt programokhoz vagy projektekhez történő uniós pénzügyi hozzájárulások kezelésére vonatkozó, az Európai Bizottság és az ENSZ között létrejött pénzügyi és igazgatási keretegyezménnyel összhangban kell végrehajtani,
                  
               ELFOGADTA EZT A HATÁROZATOT:
         
            1. cikk
            
               (1)   Annak érdekében, hogy biztosítsa a stratégia bizonyos elemeinek folyamatos és gyakorlati végrehajtását, az Unió előmozdítja a nukleáris terrorcselekmények visszaszorításáról szóló nemzetközi egyezmény (ICSANT) egyetemessé tételét és tényleges végrehajtását azzal, hogy támogatást nyújt a UNODC, valamint különösen annak Terrorizmus Megelőzési Részlege által végzett tevékenységekhez, amely részleg – többek között – támogatja az egyes államoknak a nukleáris terrorizmus leküzdése érdekében a vonatkozó nemzetközi jogi eszközökhöz való csatlakozása érdekében, valamint a nemzeti jogi és büntető igazságszolgáltatási keretek és intézményi kapacitás erősítése céljából tett erőfeszítéseit, másrészt az UNCCT keretében zajló, a tömegpusztító fegyverek használatának, a vegyi, biológiai, radiológiai és nukleáris terrorizmusnak a megelőzésére és az arra való reagálásra irányuló programhoz, melynek célja többek között segíteni az államokat és nemzetközi szervezeteket annak megakadályozásában, hogy terrorista csoportok hozzáférjenek a tömegpusztító fegyverekhez, a vegyi, biológiai, radiológiai és nukleáris anyagokhoz (CBRN) és ilyeneket használjanak, valamint biztosítani, hogy javuljon az államok és nemzetközi szervezetek tömegpusztító fegyverekkel, vegyi, biológiai, radiológiai és nukleáris anyagokkal elkövetett terrortámadásokkal szembeni felkészültsége, illetve hogy hatékonyan tudjanak reagálni azokra.
            
            
               (2)   Az Unió által finanszírozandó projekteknek a következőket kell célozniuk:
               
                           a)
                        
                        
                           az ICSANT részes felei számának növelése;
                        
                     
                           b)
                        
                        
                           az ICSANT ismertségének növelése a kedvezményezettek – például a nemzeti szakpolitika-formálók és döntéshozók, köztük a parlamenti képviselők – körében és a nemzetközi fórumokon;
                        
                     
                           c)
                        
                        
                           a nemzeti jogszabályok továbbfejlesztése az ICSANT szerinti minden követelmény beépítésével;
                        
                     
                           d)
                        
                        
                           e-tanulási és egyéb megfelelő képzési anyagok kidolgozása és beépítése a technikai segítségnyújtás folyamatába, beleértve többek között esettanulmányokat is;
                        
                     
                           e)
                        
                        
                           minden, az ICSANT szempontjából releváns információt – köztük a bevált gyakorlatokat – tartalmazó referenciahonlap létrehozása és működtetése;
                        
                     
                           f)
                        
                        
                           kapacitásfejlesztés a büntető-igazságszolgáltatásban dolgozó tisztviselők és más érintett nemzeti érdekelt felek körében az ügyek kivizsgálása, büntetőeljárás alá vonása és a kapcsolódó ítélethozatal tekintetében;
                        
                     
                           g)
                        
                        
                           szinergiák kialakítása más releváns nemzetközi jogi eszközökkel, nevezetesen a nukleáris anyagok fizikai védelméről szóló egyezménnyel és annak módosításával, valamint az 1540. (2004) sz. ENSZ Biztonsági Tanácsának határozatával;
                        
                     
                           h)
                        
                        
                           az államok kapacitásának erősítése a nukleáris vagy egyéb radioaktív anyagokhoz jutó terroristák jelentette fenyegetés észlelésére és az arra való reagálásra.
                        
                     A projektet az UNODC és az UNCCT hajtja végre szorosan együttműködve az UNODC érintett helyi irodáival és más megfelelő intézményekkel és szakértőkkel, beleértve a Nemzetközi Atomenergia-ügynökséget, az ENSZ Leszerelési Ügyek Hivatalát, az Egyesült Nemzetek Biztonsági Tanácsa keretében az 1540. sz. határozat az 1540. (2004) sz. ENSZ BT-határozat alapján létrehozott ENSZ BT bizottság szakértői csoportját és az E U CBRN-kockázatcsökkentési kiválósági központjait is.
               A fent említett tevékenységeket támogató projektek végrehajtása során az Unió láthatóságát, valamint a megfelelő programirányítást egyaránt biztosítani kell.
               A projekt minden alkotóelemét proaktív és innovatív nyilvános tájékoztatási tevékenységek támogatják, és az erőforrásokat ezeknek megfelelően kell elosztani.
               A projektek részletes leírását a melléklet tartalmazza.
            
         
         
            2. cikk
            
               (1)   E határozat végrehajtásáért az Unió külügyi és biztonságpolitikai főképviselője (a továbbiakban: a főképviselő) felel.
            
            
               (2)   Az 1. cikk (2) bekezdésében említett projektek technikai végrehajtását az UNODC-nek és az UNCCT-nek kell végeznie. E feladatukat a főképviselő felügyelete mellett kell ellátniuk. A főképviselő e célból megköti a szükséges megállapodásokat az UNODC-vel és az UNCCT-vel.
            
         
         
            3. cikk
            
               (1)   Az 1. cikk (2) bekezdésében említett projektek végrehajtását szolgáló pénzügyi referenciaösszeg Az 1. cikkben említett projekt végrehajtását szolgáló pénzügyi referenciaösszeg 4 999 986 EUR. A projekt teljes becsült költségvetése 5 233 907 EUR, amelynek biztosítása társfinanszírozásban történik majd.
            
            
               (2)   Az (1) bekezdésben meghatározott pénzügyi referenciaösszegből finanszírozott kiadásokat az Unió költségvetésére vonatkozó eljárásokkal és szabályokkal összhangban kell kezelni.
            
            
               (3)   Az (1) bekezdésben említett pénzügyi referenciaösszeg megfelelő kezelését a Bizottság felügyeli. E célból a Bizottság finanszírozási megállapodást köt az UNODC-vel és az UNCCT-vel. A finanszírozási megállapodásokban rendelkezni kell arról, hogy az UNODC-nek és az UNCCT-nek – a hozzájárulás mértékének megfelelően – biztosítania kell az uniós hozzájárulás láthatóságát.
            
            
               (4)   A Bizottság törekszik arra, hogy a (3) bekezdésben említett finanszírozási megállapodásokat e határozat hatálybalépésének időpontját követően mielőbb megkösse. Az Európai Bizottság tájékoztatja a Tanácsot az ezen eljárás során esetlegesen felmerülő nehézségekről és a pénzügyi megállapodások megkötésének időpontjáról.
            
         
         
            4. cikk
            
               (1)   A főképviselő az UNODC és az UNCCT által készített rendszeres jelentések alapján évente két alkalommal jelentést tesz a Tanácsnak e határozat végrehajtásáról. Ezeknek a jelentéseknek kell a Tanács által végzendő értékelés alapját képezniük.
            
            
               (2)   A Bizottság évente két alkalommal tájékoztatást nyújt az 1. cikk (2) bekezdésében említett projektek végrehajtásának pénzügyi vonatkozásairól.
            
         
         
            5. cikk
            Ez a határozat az elfogadásának napján lép hatályba.
            Ez a határozat a 3. cikk (3) bekezdésében említett finanszírozási megállapodások megkötésének időpontját követően 36 hónappal hatályát veszti. Hat hónappal a hatálybalépését követően veszti hatályát azonban abban az esetben, ha ezen időpontig nem kerül sor a szóban forgó finanszírozási megállapodások megkötésére.
         
         
            Kelt Brüsszelben, 2018. december 10-én.
            
               
                  a Tanács részéről
               
               
                  az elnök
               
               F. MOGHERINI
            
         
      
      
         
            MELLÉKLET
            
                        1. projekt
                     
                     
                        :
                     
                     
                        A nukleáris terrorcselekmények visszaszorításáról szóló nemzetközi egyezményhez (a továbbiakban: az egyezmény) való csatlakozás előmozdítása egy az ENSZ Jogügyi Hivatalával szoros együttműködésben New Yorkban megrendezendő magas szintű találkozó révén
                        A projekt részletei: a magas szintű találkozóra vagy a nukleáris fegyverek elterjedésének megakadályozásáról szóló szerződés részes feleinek 2020. évi felülvizsgálati konferenciájának keretei között, vagy az ENSZ-szerződésekhez kapcsolódó éves rendezvény alkalmával kerül majd sor, amelyet az ENSZ-főtitkár szervez, és amelyet az ENSZ-közgyűlésben folytatott általános vitával párhuzamosan tartanak. A magas szintű találkozó konkrét szerződésekhez kapcsolódó olyan különleges ENSZ-fórumok keretei között is megrendezhető, amelyek célja, hogy elősegítsék az államok részvételét a többoldalú szerződéses keretben.
                        Végrehajtó szerv: UNCCT
                     
                  
                        2. projekt
                     
                     
                        :
                     
                     
                        Az egyezményhez való csatlakozás előmozdítása regionális szakmai találkozók és országlátogatások révén
                        A projekt részletei: legfeljebb hat regionális, régiók közötti, illetve szubregionális szakmai találkozó szervezése az ICSANT-ban nem részes felek (1) szakpolitika formálói és döntéshozói számára:
                        
                                    —
                                 
                                 
                                    Afrikában;
                                 
                              
                                    —
                                 
                                 
                                    Közép- és Dél-Ázsiában;
                                 
                              
                                    —
                                 
                                 
                                    Európában;
                                 
                              
                                    —
                                 
                                 
                                    Délkelet-Ázsiában és a Csendes-óceán térségében.
                                 
                              A szakmai találkozókon felhasználják majd a projekt keretében kidolgozott releváns anyagokat (például az esettanulmányokat és az önértékelési kérdőíveket). A szakmai találkozók fókuszában az ICSANT lesz, de emellett a nukleáris anyagok fizikai védelméről szóló egyezménnyel és az ahhoz fűzött módosításokkal, illetve az 1540. (2004) sz. ENSZ BT-határozattal kialakítandó szinergiák kérdésével is foglalkoznak majd.
                        Végrehajtó szerv: UNODC
                     
                  
                        3. projekt
                     
                     
                        :
                     
                     
                        Releváns jogalkotási támogatás biztosítása
                        A projekt részletei: releváns jogalkotási támogatás biztosítása ezt kérelmező államok részére dokumentumalapú ellenőrzések formájában vagy jogszabályok megszövegezésével foglalkozó szakmai találkozók révén (legfeljebb 10 állam számára).
                        Végrehajtó szerv: UNODC
                     
                  
                        4. projekt
                     
                     
                        :
                     
                     
                        Kapacitásépítés olyan érintett érdekelt felek számára – ideértve a büntető-igazságszolgáltatásban dolgozó tisztviselőket is –” akik az ICSANT hatálya alá tartozó nukleáris és egyéb radioaktív anyagokat érintő ügyekben folytatott nyomozásokban, büntetőeljárásokban és ítélethozatalban potenciálisan részt vehetnek
                        A projekt részletei: három regionális szakmai találkozót tartanak az az ICSANT-ban már részes felek sorából kiválasztott országok ügyészei számára Afrikában, Európában és Ázsiában.
                        Végrehajtó szerv: UNODC
                     
                  
                        5. projekt
                     
                     
                        :
                     
                     
                        Az egyezményhez való csatlakozás előmozdítása az Interparlamentáris Unióval folytatott együttműködés révén
                        A projekt részletei: konzultációkra fog sor kerülni az Interparlamentáris Unióval olyan rendezvények szervezése céljából, amelyek segíteni fogják az ICSANT-hoz való gyors csatlakozást és közös felhívások megfogalmazását az ICSANT-ban még nem részes felek felé.
                        Végrehajtó szerv: UNCCT
                     
                  
                        6. projekt
                     
                     
                        :
                     
                     
                        Tanulmány azokról az okokról, amelyek miatt egyes államok nem csatlakoznak az egyezményhez és az említett államok előtt álló kihívások
                        A projekt részletei: tanulmány azokról az okokról, amelyek miatt egyes államok nem csatlakoznak az ICSANT-hoz és az említett államok előtt álló kihívásokról. Az UNCCT tudományos tanulmányt fog készíteni azokról az okokról, amelyek miatt egyes államok nem csatlakoznak az ICSANT-hoz és az említett államok előtt álló kihívásokról, és ajánlásokat fog megfogalmazni arra vonatkozóan miként lehetne kezelni ezeket a kihívásokat, valamint javaslatot fog tenni a tényleges végrehajtással kapcsolatos jogalkotási követelményekre és intézkedésekre.
                        Végrehajtó szerv: UNCCT
                     
                  
                        7. projekt
                     
                     
                        :
                     
                     
                        Egy olyan, rendszeresen aktualizált és jelszóval védett honlap létrehozása és működtetése, amely az egyezménnyel kapcsolatos minden forrást tartalmazni fog, a vonatkozó nemzeti jogszabályokra hozott példákat is beleértve
                        A projekt részletei: a honlap az ICSANT-tal kapcsolatos minden rendelkezésre álló forrást tartalmazni fog, többek között az ICSANT-ot végrehajtó összes meglévő nemzeti jogszabály gyűjteményét valamennyi részes fél vonatkozásában, a bevált gyakorlatok és a jogszabályminták gyűjteményét, tudományos cikkeket, a tájékoztatási tevékenységekkel kapcsolatos információkat és e tevékenységek ütemezését, a felmerülő kérdések fogadására szolgáló e-mail címet, a rendelkezésre álló segítségnyújtással kapcsolatos tájékoztatást, valamint az egyezménnyel kapcsolatos kérdőívet az arra adott válaszokkal együtt, illetve a honlapon 12, az egyezmény különböző vonatkozásaival foglalkozó egyórás webinárium is helyet fog kapni (négy webinárium angol, négy francia, négy pedig spanyol nyelven).
                        Végrehajtó szerv: UNODC
                     
                  
                        8. projekt
                     
                     
                        :
                     
                     
                        Az egyezményhez kapcsolódó fiktív esettanulmányokról szóló képzési kézikönyv kidolgozása és rendelkezésre bocsátása
                        A projekt részletei: a projekt keretében fiktív esettanulmányokon alapuló képzési kézikönyv fog készülni az egyezményhez.
                        Végrehajtó szerv: UNODC
                     
                  
                        9. projekt
                     
                     
                        :
                     
                     
                        Az egyezménnyel kapcsolatos e-tanulási modul kidolgozása
                        A projekt részletei: a modul az ENSZ hivatalos nyelvei közül legalább négy nyelvre le lesz fordítva, és az UNODC globális e-oktatási weboldalán lesz elérhető (https://www.unodc.org/elearning).
                        Végrehajtó szerv: UNODC
                     
                  
                        10. projekt
                     
                     
                        :
                     
                     
                        A nukleáris terrorizmushoz kapcsolódó kapacitásépítés a határbiztonság és határigazgatás terén
                        A projekt részletei: az UNCCT a határbiztonság és határigazgatás területéhez kapcsolódó kapacitásépítési rendezvényeket fog tartani az alábbi hat térségben:
                        
                                    —
                                 
                                 
                                    Száhel-övezet;
                                 
                              
                                    —
                                 
                                 
                                    Dél- és Délkelet-Ázsia;
                                 
                              
                                    —
                                 
                                 
                                    Afrika szarva;
                                 
                              
                                    —
                                 
                                 
                                    Közép-Ázsia és a Kaukázus;
                                 
                              
                                    —
                                 
                                 
                                    Kelet- és Délkelet-Európa;
                                 
                              
                                    —
                                 
                                 
                                    Közel-Kelet és Észak-Afrika.
                                 
                              Végrehajtó szerv: UNCCT
                     
                  
                        11. projekt
                     
                     
                        :
                     
                     
                        Szórólapok és oktatási anyagok készítése
                        A projekt részletei: az egyezményt népszerűsítő szórólapok készítése az ENSZ mind a hat hivatalos nyelvén, valamint önértékelési kérdőív kidolgozása az egyezményhez való csatlakozást mérlegelő államok számára.
                        Végrehajtó szerv: UNODC
                     
                  A fenti projektek várt eredményei:
            
                        1.
                     
                     
                        az ICSANT-ban részes felek számának növekedése;
                     
                  
                        2.
                     
                     
                        az egyezménnyel kapcsolatos tájékozottság javulása a kedvezményezettek – például a nemzeti szakpolitika-formálók és döntéshozók, köztük a parlamenti képviselők – körében és a nemzetközi fórumokon;
                     
                  
                        3.
                     
                     
                        az egyezményben előírt összes követelmény beépítésével a nemzeti jogszabályok minőségének javulása;
                     
                  
                        4.
                     
                     
                        e-tanulási és egyéb idevágó képzési anyagok kidolgozása és beépítése a technikai segítségnyújtás folyamatába, beleértve többek között esettanulmányokat is;
                     
                  
                        5.
                     
                     
                        minden, az egyezmény szempontjából releváns információt – köztük bevált gyakorlatokat – tartalmazó referenciahonlap létrehozása és működtetése;
                     
                  
                        6.
                     
                     
                        kapacitásfejlesztés a büntető-igazságszolgáltatásban dolgozó tisztviselők és más érintett nemzeti érdekelt felek körében az ügyek kivizsgálása, büntetőeljárás alá vonása és a kapcsolódó ítélethozatal tekintetében;
                     
                  
                        7.
                     
                     
                        szinergiák kialakítása más releváns nemzetközi jogi eszközökkel, nevezetesen a nukleáris anyagok fizikai védelméről szóló egyezménnyel és annak módosításával, valamint az 1540. (2004) sz. ENSZ BT-határozattal;
                     
                  
                        8.
                     
                     
                        az államok azon kapacitásainak erősödése, amelyek a nukleáris vagy egyéb radioaktív anyagokhoz jutó terroristák jelentette fenyegetés észleléséhez és az arra való reagáláshoz szükségesek.
                     
                  
               (1)  Eseti alapon az ICSANT részes felei is meghívhatók ezekre a szakmai találkozókra, amennyiben részvételük hozzáadott értéket képvisel.